Source: http://dorin.ciuncan.com/documentare/suspendarea-solutionarii-cererii-de-acordare-a-pensiei-de-serviciu-%C8%99i-raspunderea-disciplinara-a-judecatorilor-si-procurorilor/
Timestamp: 2020-07-08 04:13:42+00:00
Document Index: 42857499

Matched Legal Cases: ['articolul 99', 'articolul 99', 'articolul 991', 'articolul 100', 'articolul 49', 'articolul 491']

SUSPENDAREA SOLUŢIONĂRII CERERII DE ACORDARE A PENSIEI DE SERVICIU ȘI RĂSPUNDEREA DISCIPLINĂRĂ A JUDECĂTORILOR ŞI PROCURORILOR « Dorin CIUNCAN
« EXCEPŢIA DE NECONSTITUŢIONALITATE A PREVEDERILOR ART. III DIN ORDONANŢA DE URGENŢĂ A GUVERNULUI NR. 62/2010 PENTRU MODIFICAREA ŞI COMPLETAREA LEGII NR. 221/2009 PRIVIND CONDAMNĂRILE CU CARACTER POLITIC ŞI MĂSURILE ADMINISTRATIVE ASIMILATE ACESTORA, PRONUNŢATE ÎN PERIOADA 6 MARTIE 1945 – 22 DECEMBRIE 1989, ŞI PENTRU SUSPENDAREA APLICĂRII UNOR DISPOZIŢII DIN TITLUL VII AL LEGII NR. 247/2005 PRIVIND REFORMA ÎN DOMENIILE PROPRIETĂŢII ŞI JUSTIŢIEI, PRECUM ŞI UNELE MĂSURI ADIACENTE
O NOUĂ FORMĂ DE AUTOCRAŢIE »
SUSPENDAREA SOLUŢIONĂRII CERERII DE ACORDARE A PENSIEI DE SERVICIU ȘI RĂSPUNDEREA DISCIPLINARĂ A JUDECĂTORILOR ŞI PROCURORILOR
Potrivit art. I pct. 3 din Legea nr. 24 din 17 ianuarie 2012 pentru modificarea şi completarea Legii nr. 303/2004 privind statutul judecătorilor şi procurorilor şi a Legii nr. 317/2004 privind Consiliul Superior al Magistraturii, publicată în Monitorul Oficial al României, Partea I, nr. 51 din 23 ianuarie 2012, articolul 99 din Legea nr. 303/2004 privind statutul judecătorilor şi procurorilor, republicată în Monitorul Oficial al României, Partea I, nr. 826 din 13 septembrie 2005, cu modificările şi completările ulterioare se modifică şi va avea următorul cuprins:
” Constituie abateri disciplinare:
c) atitudinile nedemne în timpul exercitării atribuţiilor de serviciu faţă de colegi, celălalt personal al instanţei sau al parchetului în care funcţionează, inspectori judiciari, avocaţi, experţi, martori, justiţiabili ori reprezentanţii altor instituţii;
d) desfăşurarea de activităţi publice cu caracter politic sau manifestarea convingerilor politice în exercitarea atribuţiilor de serviciu;
e) refuzul nejustificat de a primi la dosar cererile, concluziile, memoriile sau actele depuse de părţile din proces;
g) nerespectarea de către procuror a dispoziţiilor procurorului ierarhic superior, date în scris şi în conformitate cu legea;
h) nerespectarea în mod repetat şi din motive imputabile a dispoziţiilor legale privitoare la soluţionarea cu celeritate a cauzelor ori întârzierea repetată în efectuarea lucrărilor, din motive imputabile;
i) nerespectarea îndatoririi de a se abţine atunci când judecătorul sau procurorul ştie că există una din cauzele prevăzute de lege pentru abţinerea sa, precum şi formularea de cereri repetate şi nejustificate de abţinere în aceeaşi cauză, care are ca efect tergiversarea judecăţii;
j) nerespectarea secretului deliberării sau a confidenţialităţii lucrărilor care au acest caracter, precum şi a altor informaţii de aceeaşi natură de care a luat cunoştinţă în exercitarea funcţiei, cu excepţia celor de interes public, în condiţiile legii;
k) absenţe nemotivate de la serviciu, în mod repetat sau care afectează în mod direct activitatea instanţei ori a parchetului;
o) nerespectarea în mod grav sau repetat a dispoziţiilor privind distribuirea aleatorie a cauzelor;
p) obstrucţionarea activităţii de inspecţie a inspectorilor judiciari, prin orice mijloace;
q) participarea directă sau prin persoane interpuse la jocurile de tip piramidal, jocuri de noroc sau sisteme de investiţii pentru care nu este asigurată transparenţa fondurilor;
r) lipsa totală a motivării hotărârilor judecătoreşti sau a actelor judiciare ale procurorului, în condiţiile legii;
s) utilizarea unor expresii inadecvate în cuprinsul hotărârilor judecătoreşti sau al actelor judiciare ale procurorului ori motivarea în mod vădit contrară raţionamentului juridic, de natură să afecteze prestigiul justiţiei sau demnitatea funcţiei de magistrat;
t) exercitarea funcţiei cu rea-credinţă sau gravă neglijenţă.”
După articolul 99 se introduce un nou articol, articolul 991, cu următorul cuprins:
“Art. 991 – (1) Există rea-credinţă atunci când judecătorul sau procurorul încalcă cu ştiinţă normele de drept material ori procesual, urmărind sau acceptând vătămarea unei persoane.
(2) Există gravă neglijenţă atunci când judecătorul sau procurorul nesocoteşte din culpă, în mod grav, neîndoielnic şi nescuzabil, normele de drept material ori procesual.”
Potrivit pct. 5 din Legea nr. 24 din 17 ianuarie 2012 , articolul 100 se modifică şi va avea următorul cuprins:
” Sancţiunile disciplinare care se pot aplica judecătorilor şi procurorilor, proporţional cu gravitatea abaterilor, sunt:
b) diminuarea indemnizaţiei de încadrare lunare brute cu până la 20% pe o perioadă de până la 6 luni;
c) mutarea disciplinară pentru o perioadă de până la un an la o altă instanţă sau la un alt parchet, situate în circumscripţia altei curţi de apel ori în circumscripţia altui parchet de pe lângă o curte de apel;
d) suspendarea din funcţie pe o perioadă de până la 6 luni;
e) excluderea din magistratură.” (subl. ns. )
Potrivit art. II pct. 9 din Legea nr. 24 din 17 ianuarie 2012 , în Monitorul Oficial al României, Partea I, nr. 827 din 13 septembrie 2005, cu modificările şi completările ulterioare, se modifică şi se completează după cum urmează:
După articolul 49 din Legea nr. 317/2004 privind Consiliul Superior al Magistraturii, republicată se introduce un nou articol, articolul 491, cu următorul cuprins:
“Art. 491 – (1) Pe durata procedurii disciplinare, secţia corespunzătoare a Consiliului Superior al Magistraturii, din oficiu sau la propunerea inspectorului judiciar, poate dispune suspendarea din funcţie a magistratului, până la soluţionarea definitivă a acţiunii disciplinare, dacă exercitarea în continuare a funcţiei ar putea afecta desfăşurarea cu imparţialitate a procedurilor disciplinare sau dacă procedura disciplinară este de natură să aducă atingere gravă prestigiului justiţiei.
(2) Pe durata procedurii disciplinare, soluţionarea cererii de acordare a pensiei de serviciu se suspendă până la soluţionarea definitivă a acţiunii disciplinare.” (subl. ns. )
Potrivit art. 56 alin. (1) din Codul muncii, adoptat prin Legea nr. 53 din 24 ianuarie 2003, republicat în Monitorul Oficial al României, Partea I, nr. 345 din 18 mai 2011, contractul individual de muncă existent încetează de drept:
Raportul juridic de asigurări sociale dublează raportul juridic de muncă, este alăturat acestuia, dar funcționează independent. El vine din trecut și funcționează pentru viitor.
Dreptul la asigurări sociale este garantat de stat şi se exercită, în condiţiile legii, prin sistemul public de pensii şi alte drepturi de asigurări sociale.
Sistemul public se organizează şi funcţionează având ca principii de bază:
g) principiul autonomiei, bazat pe administrarea de sine stătătoare a sistemului public, conform legii. ( vezi și art. 1-2 din Legea nr. 19 din 17 martie 2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr. 140 din 1 aprilie 2000).
De aceea, dreptul la asigurări sociale, un drept de sine stătător, nu poate interfera cu răspunderea disciplinară.
Ca atare, noi apreciem că dispoziția art. 491 alin. (2) a Legii nr. 317/2004 privind Consiliul Superior al Magistraturii, republicată, introdusă prin Legea nr. 24 din 17 ianuarie 2012, potrivit căreia pe durata procedurii disciplinare, soluţionarea cererii de acordare a pensiei de serviciu se suspendă până la soluţionarea definitivă a acţiunii disciplinare, nu este la adăpost de orice critică, instituind o prezumție de vinovăție și fiind pur și simplu șicanatorie și profund jignitoare față de judecător și procuror.
January 24th, 2012 | Tags: abateri disciplinare, judecători, pensie de serviciu, PROCURORI, RĂSPUNDEREA DISCIPLINĂRĂ A JUDECĂTORI | Category: documentare